《归意》
明代·邝日晋

一为送客出城闉，复向江天忆白蘋。看竹已深三月雨，拥书仍白去年尘。

芭蕉叶响同归梦，芳草烟迷滞远人。君到六桥应计日，绿沉如蜡柳丝新。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。